Kommissionens beslutning

af 9. juni 2000

om ændring af beslutning 96/228/EF om langsigtet national støtte til landbruget i Sveriges nordlige områder

(meddelt under nummer K(2000) 1404)

(Kun den svenske udgave er autentisk)

(2000/411/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til traktaten om Østrigs, Finlands og Sveriges tiltrædelse, særlig artikel 142, og

ud fra følgende betragtninger:

(1) I overensstemmelse med tiltrædelsesaktens artikel 143 underrettede Sverige den 11. maj 1995 Kommissionen om den i medfør af artikel 142 planlagte støtteordning.

(2) Støtteordningen blev godkendt ved Kommissionens beslutning 96/228/EF(1), ændret ved beslutning 97/557/EF(2).

(3) Ved breve af 28. september 1998, 17. juni 1999 og 25. januar 2000 anmodede Sverige Kommissionen om at ændre beslutning 96/228/EF på visse punkter og fremsendte efterfølgende yderligere oplysninger som begrundelse for anmodningerne.

(4) I nævnte breve anmodede Sverige om at kunne kombinere storkreaturer med hensyn til svinekød og æg, når antallet af støtteberettigede produktionsfaktorer beregnes. Derved tages der hensyn til de årlige udsving i de pågældende sektorer, og der sker ingen stigning i produktionen.

(5) Sverige har anmodet om at kunne forhøje det maksimalt tilladte beløb for støtte til transport af komælk, så det svarer til den samlede mængde mælk, som produceres i de pågældende områder, ved at overføre et tilsvarende beløb fra støtten for komælk. Dette stemmer overens med principperne for støtteordningen.

(6) De svenske myndigheder bør have den fornødne tid til at forberede de årlige oplysninger, der tilsendes Kommissionen.

(7) Beslutning 96/228/EF bør følgelig ændres.

(8) Som følge af ændringernes art og omfang og Sveriges anmodning bør denne beslutning anvendes fra den 1. januar 2000 bortset fra de i betragtning 4 og 5 omhandlede ændringer, som bør anvendes fra den 1. januar 1998 -

VEDTAGET FØLGENDE BESLUTNING:

Artikel 1

I beslutning 96/228/EF foretages følgende ændringer:

1) Artikel 4, første afsnit, affattes således:"Som led i de oplysninger, der skal gives i henhold til tiltrædelsesaktens artikel 143, stk. 2, meddeler Sverige hvert år inden den 1. juni Kommissionen oplysninger om støttens virkninger, herunder udviklingen i produktionen og de produktionsmidler, der ydes støtte til, og udviklingen i de pågældende områders økonomi, samt virkningerne for beskyttelsen af miljøet og opretholdelsen af naturværdierne, jf. tiltrædelsesaktens artikel 142, stk. 3, tredje afsnit.".

2) Bilag III og IV affattes som angivet i bilaget til nærværende beslutning.

Artikel 2

Denne beslutning anvendes fra den 1. januar 2000, bortset fra artikel 1, nr. 2, som anvendes fra den 1. januar 1998.

Artikel 3

Denne beslutning er rettet til Kongeriget Sverige.

Udfærdiget i Bruxelles, den 9. juni 2000.

På Kommissionens vegne

Franz Fischler

Medlem af Kommissionen

(1) EFT L 76 af 26.3.1996, s. 29.

(2) EFT L 230 af 21.8.1997, s. 13.

BILAG

"BILAG III

Artikel 3, stk. 1, første afsnit

>TABELPOSITION>

BILAG IV

Artikel 3, stk. 1, andet afsnit

(Mængder udtrykt i produktionsfaktorer)

>TABELPOSITION>"